# Boca

### Z Wikipédie

Boca je riečka na Liptove, na území okresu Liptovský Mikuláš. Je to ľavostranný prítok Váhu s dĺžkou 18,5 km. Má snehovo-dažďový režim odtoku.

Pramení v Nízkych Tatrách, v podcelku Ďumbierske Tatry, pod Bocianskym sedlom (1 506,0 m) v nadmorskej výške okolo 1 400 m n.m.

Najprv tečie na východ cez Starobociansku dolinu až k obci Vyšná Boca, kde priberá dva pravostranné prítoky spod Čertovice. Preteká obcou, zprava priberá Podvrch a stáča sa na sever. Vytvára dlhú Bociansku dolinu, tečie cez Nižnú Bocu v strednej časti doliny, z ľavej strany priberá Chopcovicu a ďalej tečie priamo na sever.

Pri vyústení susednej Malužinskej doliny priberá Malužinú zprava a oblúkom sa stáča na severozápad. Tečie cez obec Malužiná a zľava priberá Svidovský potok. Ďalej už tečie viac-menej na sever, pri horárni Michalovo priberá ľavostranný Michalovský potok a vstupuje do Liptovskej kotliny. Preteká popri osade Šmýkanec a v katastri Kráľovej Lehoty, pri osade Červený Kút, sa vlieva do Váhu (658 m n.m.).

Zdroj: "http://sk.wikipedia.org../../../b/o/c/Boca.html"

Kategórie: Rieky na Slovensku | Články bez interwiki

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Esperanto
- Français
- Italiano
- Nnapulitano
- Nederlands
- Polski
- Português